Zondo-kommissie hervat werksaamhede | Maroela Media
Adjunkhoofregter Raymond Zondo (Foto: ANA)
Die Zondo-kommissie van ondersoek na staatskaping hervat sy werksaamhede Maandag nadat die kommissie se sittings vroeër vanjaar verhinder is deur die instel van die algehele afsondering.
Mbuyiselo Stemela, woordvoerder van die Zondo-kommissie, het in 'n verklaring gesê die kommissie sit sy werksaamhede Maandag omstreeks 10:00 voort wanneer hy getuienis rakende beweerde korrupsie by die Passasierspooragentskap van Suid-Afrika (Prasa) sal aanhoor.
Luidens die verklaring sal Popo Molefe, voormalige voorsitter van die Prasa-raad, en Martha Ngoye, hoof van Prasa se regsafdeling, na verwagting volgende week voor die kommissie getuig.
'n Eiendomsagtent en 'n prokureur sal ook as getuies geroep word, het Stemela gesê.
Maroela Media het vroeër berig adjunkhoofregter Raymond Zondo het gesê die kommissie wil so gou as moontlik van oudpres. Jacob Zuma hoor wanneer hy ondersoek en openbare verhore sal hervat.
"Ons wil graag hê dat hy getuienis voor die kommissie moet lewer," het Zondo vroeër vandeesmaand gesê.
Nog mors van geld doen 1 ding en maak klaar laat ons kan sien julle beteken iets
Zondo, slaap rustig voort en skep maar tydens die sonde proses, terwyl 'n 2de staatskaping met sigaretsmokkelaars voor jou oë plaasvind. Die probleem lê nie by die Guptas en Mazotties wat julle kaap nie, maar by die ANC wat dit toelaat op grond van hebsug, gierigheid en mag. Jou kommissie is 'n mors van geld en tyd, dit het soos 'n goedkoop TV sepie geword.
Gaan al die korrupsie op munisipale vlak sedert 1994 ook ondersoek word?
En terwyl die kriminele regstelsel sy voete so sleep om korrupsie tot op munisipale vlak dringend en daadwerklik aan te spreek, waai die wind van tyd die papier voetspore van die kriminele die ewigheid in. Intussen sterf die ouer kriminele garde kaders buite die tronke in weelde! The Rule of Law is 'n klug in die ANC se National Democratic Animal Poverty Farm.